
Мемлекеттік кірістер комитетінің 
КБК 204106-да төленген жол қозғалысы ережелерін бұзғаны үшін айыппұл сомасын қайтару мәселесі бойынша түсіндірмесі 


Қазақстан Республикасының Бюджет кодексі және «Бюджет түсімдерін бюджеттердің деңгейлері, Қазақстан Республикасы Ұлттық қорының, салықтық емес төлемдер есебінен қалыптастырылатын бюджеттен тыс қорлардың қолма-қол ақшаны бақылау шоттары және Еуразиялық экономикалық одаққа мүше мемлекеттердің бюджеттері арасында бөлу кестесі» Қазақстан Республикасы Қаржы министрінің 2025 жылғы 4 сәуірдегі № 152 бұйрығына сәйкес 204106 БСК «Жергілікті бюджеттен қаржыландырылатын облыстардың, республикалық маңызы бар қаланың ішкі істер департаменттері, олардың аумақтық бөлімшелері салатын әкiмшiлiк айыппұлдар, өсiмпұлдар, санкциялар, өндiрiп алулар» (бұдан әрі – БСК) бойынша түсімдер салықтық емес түсімдерге жатады және жергілікті бюджетке есептеледі.
Сонымен қатар, Бюджет кодексінің 107-бабының 6-тармағына сәйкес бюджетке түсетін салықтық емес түсімдердің артық (қате) төленген сомаларын бюджеттен қайтару және (немесе) есепке жатқызу оларды алып қоюға жауапты уәкілетті органдардың қорытындысы негізінде жасалады.
204106 БСК бойынша уәкілетті орган тиісті жергілікті бюджеттен қаржыландырылатын ішкі істер атқарушы органы болып табылады.
Сонымен бірге, Қазақстан Республикасы Қаржы министрінің 2025 жылғы 27 маусымдағы № 328 бұйрығымен бекітілген Бюджеттің қазынашылық атқарылуы және оларға кассалық қызмет көрсету рәсімдерін, қазынашылық есепке алу және мониторинг рәсімдерінің (бұдан әрі – Рәсімдер) 5-тарауы 4-бөлімінің 162-166 тармақтарында анықталған.
Рәсімдерге сәйкес уәкілетті орган артық немесе қате төленген соманы қорытынды жасау кезінде (68-қосымша) төлеушінің өтініші негізінде анықтайды (төлем құжатының көшірмесі және артық немесе қате төленген соманы растайтын басқа құжаттармен (оның ішінде сот шешімінің немесе шешімінің көшірмесі оның күшіне енгені туралы белгімен бірге)).
Бюджетке, Қазақстан Республикасы Ұлттық қорына, жәбірленушілерге өтемақы қорына, Арнаулы мемлекеттік қорына түсетін түсімдерді өндіріп алуға жауапты уәкілетті орган қайтаруға және/немесе есепке жатқызуға қорытынды жасаған кезде Қазақстан Республикасы заңнамасы талаптарының сақталуын, қорытындыда қамтылған деректердің шынайылығын қамтамасыз етеді және оларды сақталмағаны/сәйкессіздігі үшін жауап беретінін атап өту керек.
Мемлекеттік кірістер органы бюджетке, Қазақстан Республикасы Ұлттық қорына, Жәбірленушілерге өтемақы қорына, Арнаулы мемлекеттік қорына түсетін түсімдерді өндіріп алуға жауапты уәкілетті органнан ол әкімшілік ететін түсімдер сомасын қайтаруға және (немесе) есептеуге қорытынды алған кезде бес жұмыс күні ішінде төлем тапсырмасын жасайды және («Қазынашылық-клиент» ақпараттық жүйесі бойынша мемлекеттік қазынашылық органына ұсынады.
Уәкілетті органның бюджетке түсімдердің қайтару және (немесе) есепке жатқызу жүргізуге қорытындысын алу үшін салық төлеуші тиісті уәкілетті органға өздігінен жүгініп, уәкілетті органның қорытындысымен қоса қайтару және (немесе) есепке жатқызуды жүргізуге өтінішті мемлекеттік кірістер органына жолдай алады.
